**Incarica da prestaziun**

da

**l'instituziun responsabla …………………………………………..**

represchentada tras

Prenum, num  
Funcziun

Adressa

NPA e lieu

per

**dentista / dentist**

dr. med. dent. prenum e num  
Adressa

NPA e lieu

concernent la

**realisaziun da la tgira da dents per scolaras e per scolars**

I. Intent ed object da l'incarica da prestaziun

Questa incarica da prestaziun regla las prestaziuns da la dentista da scola incumbensada u dal dentist da scola incumbensà che ston vegnir furnidas en il sectur da la tgira da dents per scolaras e per scolars sco er la finanziaziun da questas prestaziuns tras l'instituziun responsabla. L'ordinaziun chantunala davart la tgira da dents en scola (DG 421.850) è ina part integrala da questa incarica da prestaziun.

II. Prestaziuns da la dentista / dal dentist da scola

La dentista da scola incumbensada u il dentist da scola incumbensà

1. collavura stretgamain cun la persuna ch'è cumpetenta per coordinar la tgira da dents per scolaras e per scolars e sustegna ina realisaziun optimala da la tgira da dents en scola;
2. controlla ina giada per onn da scola ils dents dals uffants da scolina e da las scolaras e dals scolars da la 1. fin 9. classa;
3. fa durant l'ultim onn da scola obligatoric ultra da quai da mintga vart ina radiografia da las alas da la dentadira (radiografia da bite-wing);
4. tracta ils uffants da scolina sco er las scolaras ed ils scolars da la 1. fin 9. classa sin giavisch dals geniturs u da las persunas cun la pussanza dals geniturs;
5. metta in quint – il pli tard la fin da l'onn da scola – a l'instituziun responsabla separadamain per las controllas (ina pauschala) e per ils tractaments (indicaziun dal num, dal prenum, da la data da naschientscha e da l'adressa da domicil dals geniturs u da las persunas cun la pussanza dals geniturs), applitgond la tariffa per la tgira da dents en scola da la societad svizra da las dentistas e dals dentists.

III. Prestaziuns da l'instituziun responsabla

L'instituziun responsabla da la scola

1. indemnisescha ils custs cumprovads da la dentista u dal dentist da scola per las controllas e per ils tractaments tenor la tariffa per la tgira da dents en scola da la societad svizra da las dentistas e dals dentists.
2. assegna l'import entaifer 30 dis suenter la facturaziun tras la dentista u il dentist da scola;
3. surpiglia l'incassament da las parts dals custs ch'ils geniturs respectivamain las persunas cun la pussanza dals geniturs ston surpigliar per tractaments e stat buna per pretensiuns nunincassablas.

IV. Disposiziuns finalas

Questa incarica da prestaziun entra en vigur il / ils data.

Ella vegn emessa en 4 exemplars; in exemplar per partida sco er mintgamai in exemplar per l'uffizi da sanadad dal Grischun e per la cumissiun per la tgira da dents per scolaras e per scolars da la societad grischuna da dentistas e da dentists.

Subsidiarmain valan las disposiziuns dals artitgels 394 ss. dal dretg d'obligaziuns.

|  |  |  |
| --- | --- | --- |
| Lieu e data ... |  | Lieu e data .... |
| Vischnanca da .... |  | Dentista / dentist |
| ………………………………………………. |  | ………………………………………………. |
|  |  |  |